Raqamli texnologiyalar vositasida sodir etiladigan jinoyatlarga qarshi kurashish sohasi uchun professional kadrlar tayyorlash tizimini joriy etish chora-tadbirlari toʻgʻrisida
(resolution, 2025-01-22)

Oʻzbekiston Respublikasi Prezidentining 2023-yil 30-noyabrdagi “Raqamli mahsulotlar (xizmatlar) isteʼmolchilari huquqlarini himoya qilish va raqamli texnologiyalar vositasida sodir etiladigan huquqbuzarliklarga qarshi kurashishni kuchaytirish choralari toʻgʻrisida”gi PQ-381-son qarori ijrosini taʼminlash, shuningdek, raqamli texnologiyalar vositasida sodir etiladigan jinoyatlarga qarshi kurashish sohasi uchun mutaxassislarni maqsadli tayyorlash, qayta tayyorlash va ularning malakasini oshirish tizimini joriy etish maqsadida: 1. Ichki ishlar vazirligi, Bosh prokuratura, Raqamli texnologiyalar vazirligi hamda Oliy taʼlim, fan va innovatsiyalar vazirligining 2025/2026 oʻquv yilidan boshlab har yilgi qabul parametrlari (kvotalari) doirasida kadrlar tayyorlashni nazarda tutuvchi quyidagi takliflariga rozilik berilsin: a) kunduzgi taʼlim shaklida: Ichki ishlar vazirligi Akademiyasida (keyingi oʻrinlarda — IIV Akademiyasi) bakalavriatning “yurisprudensiya” taʼlim yoʻnalishida oʻqish muddati toʻrt yilni tashkil etadigan “Raqamli texnologiyalar sohasida jinoyatlarga qarshi kurashish faoliyati” yoʻnalishini (keyingi oʻrinlarda — “Raqamli texnologiyalar sohasida jinoyatlarga qarshi kurashish faoliyati” yoʻnalishi); Oʻzbekiston Respublikasi Huquqni muhofaza qilish akademiyasida (keyingi oʻrinlarda — Huquqni muhofaza qilish akademiyasi) oʻqish muddati bir yilni tashkil etadigan “Kiberxavfsizlikni huquqiy taʼminlash” magistratura mutaxassisligini joriy etish; b) isteʼdodli nomzodlarga quyidagi imtiyozlarni taqdim etish: IIV Akademiyasining “Raqamli texnologiyalar sohasida jinoyatlarga qarshi kurashish faoliyati” yoʻnalishiga matematika, informatika, dasturlash va axborot texnologiyalari boʻyicha nufuzli xalqaro, mintaqaviy hamda respublika olimpiadalari sovrindorlarini dastlabki tanlovdan muvaffaqiyatli oʻtgandan soʻng oʻqishga yakka tartibdagi yakuniy suhbatsiz qabul qilish; Huquqni muhofaza qilish akademiyasining “Kiberxavfsizlikni huquqiy taʼminlash” magistratura mutaxassisligiga Raqamli texnologiyalari vazirligi tomonidan belgilanadigan nufuzli xalqaro IT-sertifikatga ega nomzodlarni tanlovning mutaxassislik fanlari boʻyicha “informatika va axborot texnologiyalari” fanidan imtihon topshirishdan ozod etish. 2. Shunday tartib oʻrnatilsinki, unga muvofiq: IIV Akademiyasining “Raqamli texnologiyalar sohasida jinoyatlarga qarshi kurashish faoliyati” yoʻnalishi boʻyicha oʻqishga qabul qilish jarayonida maxsus kasbiy tanlov bosqichida ishtirok etayotgan nomzodlar faqat matematika, informatika va axborot texnologiyalari boʻyicha sinovdan oʻtkaziladi; IIV Akademiyasida “Raqamli texnologiyalar sohasida jinoyatlarga qarshi kurashish faoliyati” yoʻnalishi boʻyicha oʻquv jarayoni huquqbuzarliklar profilaktikasi, tezkor-qidiruv va ekspert-kriminalistika faoliyatlariga ixtisoslashgan holda dual taʼlim tizimi asosida tashkil etiladi. Ichki ishlar vazirligi (P. Bobojonov), Bosh prokuratura (N. Yoʻldoshev): IIV Akademiyasining “Raqamli texnologiyalar sohasida jinoyatlarga qarshi kurashish faoliyati” yoʻnalishida tahsil olayotgan kursantlarning ish oʻrganish amaliyotini ichki ishlar organlari kiberxavfsizlik hamda axborot texnologiyalari sohasida jinoyatchilikka qarshi kurashish boʻlinmalarida; Huquqni muhofaza qilish akademiyasining “Kiberxavfsizlikni huquqiy taʼminlash” magistratura mutaxassisligi boʻyicha tahsil olayotgan tinglovchilarning amaliyotini huquq-tartibot organlarining axborot texnologiyalari sohasida jinoyatlarni tergov qilish va raqamli kriminalistika boʻlinmalarida, shuningdek, bu sohadagi ilgʻor xorijiy tuzilmalarda tashkil etish choralarini koʻrsin. 3. Belgilansinki: IIV Akademiyasining “Raqamli texnologiyalar sohasida jinoyatlarga qarshi kurashish faoliyati” yoʻnalishi boʻyicha oʻqishga qabul qilish parametrlari boʻyicha taklifi har yili Ichki ishlar vazirligining oʻz ehtiyojidan kelib chiqqan holda shakllantiriladi hamda Iqtisodiyot va moliya vazirligi bilan kelishilib, Oʻzbekiston Respublikasi Prezidenti huzuridagi Xavfsizlik kengashi kotibiyatiga kiritiladi; Huquqni muhofaza qilish akademiyasining “Kiberxavfsizlikni huquqiy taʼminlash” magistratura mutaxassisligi boʻyicha oʻqishga qabul kvotalari har yili Bosh prokuratura tomonidan Iqtisodiyot va moliya vazirligi bilan kelishilgan holda belgilanadi; 2025-yil 1-iyulga qadar IIV Akademiyasi tuzilmasida mavjud shtatlar doirasida kiberhuquq, aniq fanlar, raqamli texnologiyalar va axborot xavfsizligi hamda kriminalistik ekspertizalar kafedralarini oʻz ichiga oluvchi Kiberxavfsizlik va raqamli kriminalistika fakulteti tashkil etiladi; IIV Akademiyasi “Huquqbuzarliklar profilaktikasi va probatsiya faoliyati”, “Tezkor-qidiruv faoliyati” va “Jazoni ijro etish faoliyati” boʻyicha bakalavriat taʼlim yoʻnalishlari oʻquv dasturlariga “Raqamli texnologiyalar vositasida sodir etiladigan jinoyatlarga qarshi kurashish asoslari” fani kiritiladi; Huquqni muhofaza qilish akademiyasining axborot-taʼlim portali orqali surishtiruvchilar, tergovchilar hamda prokuratura organlarining tezkor-qidiruv faoliyatini amalga oshiruvchi xodimlari uchun masofaviy shaklda “Raqamli kriminalistika” yoʻnalishi boʻyicha doimiy maxsus oʻquv kurslari tashkil etiladi; Huquqni muhofaza qilish akademiyasining “Kiberxavfsizlikni huquqiy taʼminlash” magistratura mutaxassisligi boʻyicha oʻqishga qabul qilingan tinglovchilarning oxirgi egallab turgan lavozimi boʻyicha belgilangan tartib va miqdorda mehnatga haq toʻlash fondi toʻlovlari (pul taʼminoti) saqlab qolinadi. 4. Raqamli texnologiyalar vositasida sodir etilgan jinoyatlarga qarshi kurashish yoʻnalishida professional kadrlarni tayyorlash tizimini joriy etish boʻyicha “yoʻl xaritasi” 1-ilovaga muvofiq tasdiqlansin. 5. Raqamli texnologiyalar vositasida sodir etiladigan jinoyatlarga qarshi kurashish sohasida kadrlarni tayyorlash, qayta tayyorlash va malakasini oshirish tizimini samarali tashkil qilish maqsadida IIV Akademiyasi va Malaka oshirish institutiga — Muhammad al-Xorazmiy nomidagi Toshkent axborot texnologiyalari universiteti (B. Maxkamov), Huquqni muhofaza qilish akademiyasiga — Toshkent davlat yuridik universiteti (I. Rustambekov) oʻquv-metodik va axborot-resurs jihatdan hamda innovatsion ilmiy tadqiqotlarni amalga oshirishda koʻmaklashsin. Bunda koʻmakchi taʼlim muassasalari tomonidan 2025 — 2027-yillar davomida quyidagilar amalga oshirilishi nazarda tutilsin: bakalavriat taʼlim yoʻnalishlari va magistratura mutaxassisliklarida davlat taʼlim standartlari, malaka oʻquv rejalari, taʼlim dasturlari va oʻquv-metodik majmualarini ishlab chiqish va zamonaviy tendensiyalarga muvofiqlashtirishda qatnashish; “ekspert xab” maslahat platformasi tashkil etish, mahorat darslarini tizimli ravishda, shu jumladan, masofadan oʻtkazib borish; dasturlash, informatika va axborot texnologiyalari sohasida professor-oʻqituvchilarning yuklamalarni bajarish hamda taʼlim oluvchilarning fanlarni oʻzlashtirish darajasini baholash mezonlari va metodikasini joriy etishda ishtirok etish; taʼlim muassasalarining ixtisoslashgan laboratoriya va markazlarini jalb etgan holda sunʼiy intellekt, robototexnika, dasturlash va kompyuter injiniringi boʻyicha qoʻshimcha kurslar, virtual poligonlar tashkil etish. 6. Bosh prokuratura, Ichki ishlar vazirligi Tashqi ishlar vazirligi hamda Oliy taʼlim, fan va innovatsiyalar vazirligi bilan birgalikda raqamli texnologiyalar sohasidagi jinoyatlarga qarshi kurashish yoʻnalishida kadrlarni tayyorlash, qayta tayyorlash va ularning malakasini oshirish tizimiga ilgʻor xorijiy tajribalarni joriy etish maqsadida 2025/2026 oʻquv yilida quyidagi chora-tadbirlarni amalga oshirsin: ilgʻor tajribaga ega xorijiy davlatlar, shuningdek, xalqaro va mintaqaviy tashkilotlar bilan taʼlim, ilmiy-tadqiqot va moddiy-texnik bazani rivojlantirish sohalarida xalqaro hamkorlikni yoʻlga qoʻyish va yanada rivojlantirish; axborot-kommunikatsiya va sunʼiy intellekt texnologiyalari sohasidagi yetakchi xorijiy tashkilotlar bilan idoraviy taʼlim muassasalari oʻrtasida hamkorlik aloqalarini yoʻlga qoʻyish; raqamli texnologiyalar vositasida sodir etiladigan jinoyatlarga qarshi kurashish faoliyatining dolzarb masalalari boʻyicha kompleks ilmiy tadqiqotlarni tizimli ravishda, shu jumladan milliy va xalqaro grantlarni jalb etgan holda amalga oshirish; taʼlim jarayoniga ilgʻor xorijiy taʼlim dasturlarini tatbiq etish, xalqaro mutaxassislar va ekspertlarni keng jalb qilish, professor-oʻqituvchilarni pedagogik stajirovka dasturlari boʻyicha ilgʻor xorijiy taʼlim muassasalariga yuborish; kutubxonalarni yetakchi xorijiy axborot-resurs fondlariga ulash, ularni xorijiy adabiyotlar bilan boyitib borish. 7. Belgilansinki, raqamli texnologiyalar sohasidagi jinoyatlarga qarshi kurashish yoʻnalishida kadrlarni uzluksiz maqsadli tayyorlash IIV Akademiyasi va Huquqni muhofaza qilish akademiyasi uchun har yili ajratiladigan budjet mablagʻlari doirasida, qayta tayyorlash va malakasini oshirish budjet va budjetdan tashqari mablagʻlar hisobidan amalga oshiriladi. 8. Ichki ishlar vazirligi va Bosh prokuratura: 2025/2026 oʻquv yilidan boshlab idoraviy oliy taʼlim muassasalarida mazkur qaror talablariga muvofiq raqamli texnologiyalar vositasida sodir etiladigan jinoyatlarga qarshi kurashish sohasi uchun kadrlarni tayyorlash boʻyicha toʻlaqonli taʼlim jarayonini taʼminlash kompleks tashkiliy choralarni koʻrsin; ikki oy muddatda raqamli texnologiyalar sohada innovatsion ilmiy tadqiqotlarni olib borilishini taʼminlash maqsadida Oliy taʼlim, fan va innovatsiyalar vazirligiga “Kiberxavfsizlikni huquqiy taʼminlash” ilmiy ixtisosligini joriy etish boʻyicha takliflarni kiritsin; Adliya vazirligi bilan birgalikda uch oy muddatda davlat sud ekspertiza muassasalarida raqamli kriminalistika sohasida tadqiqotlar olib boruvchi mutaxassislarning yetakchi xalqaro ekspertlarni jalb etgan holda muntazam ravishda malakasini oshirish tizimi va sertifikatlangan mutaxassislarning yagona elektron reyestrini yuritish tartibini joriy etishni nazarga tutuvchi Hukumat qarori loyihasi Vazirlar Mahkamasiga kiritsin; 2025-yil 1-sentabrdan boshlab idoraviy oliy taʼlim muassasalari tomonidan raqamli texnologiyalar vositasida sodir etiladigan jinoyatlarga qarshi kurashish hamda mazkur turdagi huquqbuzarliklarning jabrlanuvchisiga aylanishining barvaqt oldini olish boʻyicha aholining huquqiy ongini oshirishga qaratilgan tizimli ravishda maqsadli targʻibot-tashviqot choralar amalga oshirilishini taʼminlasin; 2025-yil 1-iyulga qadar idoraviy oliy taʼlim muassasalarida raqamli texnologiyalar vositasida sodir etiladigan jinoyatlarga qarshi kurashish sohasi uchun kadrlarni tayyorlashga ixtisoslashgan tuzilmalarni malakali professor-oʻqituvchilar va ilmiy xodimlar tarkibi bilan jamlasin hamda IIV Akademiyasi va Huquqni muhofaza qilish akademiyasining budjetdan tashqari mablagʻlari hisobidan oylik maoshining 50 foizgacha har oylik ustamani belgilash tartibini tasdiqlasin; manfaatdor vazirlik va idoralar bilan birgalikda ikki oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 9. Oʻzbekiston Respublikasi Prezidentining 2021-yil 15-apreldagi “Ichki ishlar organlari uchun professional kadrlarni tayyorlashning sifat jihatidan yangi tizimini joriy etish boʻyicha chora-tadbirlar toʻgʻrisida”gi PQ-5076-son qaroriga 2-ilovaga muvofiq oʻzgartirish va qoʻshimchalar kiritilsin. 10. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidentining maslahatchisi D.B. Kadirov zimmasiga yuklansin. T/rChora-tadbirlarIjro shakliIjro muddatiIjro uchun masʼullar1.IIV Akademiyasi bakalavriat taʼlim yoʻnalishi hamda Huquqni muhofaza qilish akademiyasi magistratura mutaxassisliklaridagi oʻzgarishlarni inobatga olib, Oliy taʼlim yoʻnalishlari va mutaxassisliklari klassifikatoriga tegishli oʻzgartirishlar va qoʻshimchalarni kiritish.Tashkiliy chora-tadbirlar2025-yil aprelIchki ishlar vazirligi(D. Nazarmuxamedov),Bosh prokuratura(S. Samadov),Oliy taʼlim, fan va innovatsiyalar vazirligi(K. Sharipov)2.IIV Akademiyasi “Raqamli texnologiyalar sohasida jinoyatlarga qarshi kurashish faoliyati” bakalavriat taʼlim yoʻnalishiga nomzodlarni oʻqishga qabul qilish tartibini belgilash.Vazirlar Mahkamasi qarori loyihasi2025-yil martIchki ishlar vazirligi(D. Nazarmuxamedov)3.Huquqni muhofaza qilish akademiyasi “Kiberxavfsizlikni huquqiy taʼminlash” magistratura mutaxassisligiga nomzodlarni amaldagi tartibdan kelib chiqib oʻqishga qabul qilish tartibini belgilash.Vazirlar Mahkamasi qarori loyihasi2025-yil mayBosh prokuratura(S. Samadov)4.IIV Akademiyasi tuzilmasida mavjud shtatlar doirasida (tergov faoliyati boʻyicha kadrlarni maqsadli tayyorlash jarayoni tamomlanganligi hisobidan) kiberhuquq, aniq fanlar, raqamli texnologiyalar va axborot xavfsizligi hamda kriminalistik ekspertizalar kafedralarini oʻz ichiga oluvchi Kiberxavfsizlik va raqamli kriminalistika fakultetini tashkil etish.Tashkiliy chora-tadbirlar2025-yil iyunIchki ishlar vazirligi(P. Bobojonov,D. Nazarmuxamedov),IIV Akademiyasi(R. Xatamov)5.IIV Akademiyasi “Raqamli texnologiyalar sohasida jinoyatlarga qarshi kurashish faoliyati” bakalavriat taʼlim yoʻnalishi boʻyicha oʻquv jarayonini huquqbuzarliklar profilaktikasi, tezkor-qidiruv va ekspert-kriminalistika faoliyatlariga ixtisoslashgan holda dual taʼlim tizimi asosida tashkil etish.Bunda tegishli oʻquv dasturlariga oʻzgartirish va qoʻshimchalar kiritish, oʻquv inshootlari va raqamli texnologiyalar sohasidagi jinoyatlarga qarshi kurash boʻyicha boʻlinmalarda (kiberxavfsizlik boʻlinmalari) oʻquv jarayonini tashkil etish sharoitlarini yaratish, ekspert guruhlari, amaliyot rahbarlari, masʼul amaliyot xodimlari va professor-oʻqituvchilarning vazifa va funksiyalarini belgilash. Tashkiliy chora-tadbirlar2025/2026 oʻquv yilidan boshlabIchki ishlar vazirligi(P. Bobojonov,D. Nazarmuxamedov),IIV Akademiyasi(R. Xatamov)6.IIV Akademiyasining “Raqamli texnologiyalar sohasida jinoyatlarga qarshi kurashish faoliyati” bakalavriat taʼlim yoʻnalishi va Huquqni muhofaza qilish akademiyasi “Kiberxavfsizlikni huquqiy taʼminlash” magistratura mutaxassisligi boʻyicha ilgʻor xorijiy tajribalar asosida malaka talablari, taʼlim dasturlari, oʻquv rejalari va oʻquv-metodik materiallar majmualarini ishlab chiqish va tasdiqlash.Tashkiliy chora-tadbirlar2025-yil may — sentabrIchki ishlar vazirligi(D. Nazarmuxamedov),Bosh prokuratura(S. Samadov),IIV Akademiyasi(R. Xatamov)7.Raqamli texnologiyalar vositasida sodir etiladigan jinoyatlarga qarshi kurashish sohasiga bakalavr va magistratura taʼlim yoʻnalishlarida professional kadrlar tayyorlashga masʼul professor-oʻqituvchilar tomonidan tegishli yuklamalarni bajarish hamda taʼlim oluvchilarning fanlarni oʻzlashtirish darajasini baholash mezonlari va metodikasini ishlab chiqish va tasdiqlash.Tashkiliy chora-tadbirlar2025-yil iyun — sentabrIchki ishlar vazirligi(D. Nazarmuxamedov),Bosh prokuratura(S. Samadov),IIV Akademiyasi(R. Xatamov)8.“Raqamli texnologiyalar vositasida sodir etiladigan jinoyatlarga qarshi kurashish asoslari” fani boʻyicha oʻquv darsligi va oʻquv-metodik materiallar ishlab chiqish.Tashkiliy chora-tadbirlar2025-yil iyul — dekabrIchki ishlar vazirligi(D. Nazarmuxamedov),IIV Akademiyasi(R. Xatamov)9.IIV Akademiyasi “Raqamli texnologiyalar sohasida jinoyatlarga qarshi kurashish faoliyati” bakalavriat taʼlim yoʻnalishida tahsil olayotgan kursantlarning ish oʻrganish amaliyoti hamda Huquqni muhofaza qilish akademiyasining “Kiberxavfsizlikni huquqiy taʼminlash” magistratura mutaxassisligida tahsil olayotgan tinglovchilarning amaliyoti boʻyicha dasturlarni ishlab chiqish, amaliyot oʻtash boʻlinmalari va masʼul amaliyot xodimlarining vazifa va funksiyalarini ishlab chiqish.Tashkiliy chora-tadbirlar2025-yil sentabrIchki ishlar vazirligi(D. Nazarmuxamedov),Bosh prokuratura(S. Samadov),IIV Akademiyasi(R. Xatamov)10.Huquqni muhofaza qilish akademiyasining axborot-taʼlim portali orqali surishtiruvchilar, tergovchilar hamda prokuratura organlarining tezkor-qidiruv faoliyatini amalga oshiruvchi xodimlari uchun masofaviy shaklda “Raqamli kriminalistika” yoʻnalishi boʻyicha doimiy maxsus oʻquv kurslarini tashkil etib borish.Bunda xorijiy taʼlim tashkilotlari tajribasini oʻrgangan holda masofaviy shaklda maxsus oʻquv kurslari dasturlarini ishlab chiqish va tasdiqlash.Tashkiliy chora-tadbirlar2025/2026 oʻquv yilidan boshlabBosh prokuratura(S. Samadov),Oliy taʼlim, fan va innovatsiyalar vazirligi(K. Sharipov)Huquqni muhofaza qilish akademiyasining magistraturasiga tanlovda qatnashayotgan surishtiruv va tergov faoliyatini amalga oshirish vakolatiga ega davlat organlarining xodimlari xorijiy tilni bilish darajasi boʻyicha tegishli milliy yoki xalqaro sertifikatga ega boʻlmagan taqdirda, ularni chet tilidan Bilim va malakalarni baholash agentligi tomonidan oʻtkaziladigan test sinovlari natijasiga koʻra oʻqishga qabul qilish boʻyicha taklif ishlab chiqish.Normativ-huquqiy hujjat2025-yil may11.IIV Akademiyasi hamda Muhammad al-Xorazmiy nomidagi Toshkent axborot texnologiyalari universiteti oʻrtasida, Huquqni muhofaza qilish akademiyasi hamda Toshkent davlat yuridik universiteti oʻrtasida taʼlim jarayonida oʻquv-metodik va axborot-resurs masalalari boʻyicha oʻzaro hamkorlik qilish boʻyicha memorandum va (yoʻnalishlari boʻyicha) shartnomalar imzolash.Tashkiliy chora-tadbirlar2025-yil may-iyunIchki ishlar vazirligi(P. Bobojonov),Bosh prokuratura(N. Yoʻldoshev),Raqamli texnologiyalar vazirligi(Sh. Shermatov),Adliya vazirligi(A. Tashkulov)12.IIV Akademiyasi hamda Huquqni muhofaza qilish akademiyasida Axborot-resurs markazlari fondini zamonaviy oʻquv, metodik va ilmiy adabiyotlar bilan boyitish, ilgʻor xorijiy taʼlim va ilmiy-tadqiqot tashkilotlarining axborot-resurs markazlari fondlariga ulash choralarini koʻrish.Tashkiliy chora-tadbirlar2025-yil may — oktabrIchki ishlar vazirligi(D. Nazarmuxamedov),Bosh prokuratura(S. Samadov),Raqamli texnologiyalar vazirligi(Sh. Shermatov)13.IIV Akademiyasida “Kiberpoligon” oʻquv laboratoriyasini tashkil etish (budjetdan tashqari hamda taqiqlanmagan mablagʻlar hisobidan) va uni zarur kompyuter va texnik qurilmalar bilan taʼminlash choralarini koʻrish.Tashkiliy chora-tadbirlar2025-yil dekabrIchki ishlar vazirligi(P. Bobojonov, D. Nazarmuxamedov),IIV Akademiyasi(R. Xatamov)14.Raqamli texnologiyalar sohasidagi jinoyatlarga qarshi kurashish yoʻnalishida dalillarni toʻplash va izlarni tadqiq qilish uchun raqamli kriminalistikaning apparat dasturiy taʼminot vositalarini xarid qilish va oʻquv mashgʻulotlarini oʻtkazish hamda ilmiy tadqiqot ishlarini amalga oshirish jarayonida foydalanilishini taʼminlash choralarini koʻrish (budjetdan tashqari hamda taqiqlanmagan mablagʻlar hisobidan).Tashkiliy chora-tadbirlar2025/2026 oʻquv yili davomidaIchki ishlar vazirligi(D. Nazarmuxamedov),Bosh prokuratura(S. Samadov),IIV Akademiyasi(R. Xatamov),Raqamli texnologiyalar vazirligi(Sh. Shermatov)15.IIV Akademiyasi hamda Huquqni muhofaza qilish akademiyasida raqamli texnologiyalar vositasida sodir etiladigan jinoyatlarga qarshi kurashish sohasi uchun kadrlar tayyorlashga ixtisoslashgan tuzilmalarni malakali professor-oʻqituvchilar tarkibi bilan jamlash hamda har oylik ragʻbatlantirib borish (mezonlar asosida) tartibini tasdiqlash.Tashkiliy chora-tadbirlar2025-yil iyulIchki ishlar vazirligi(P. Bobojonov,D. Nazarmuxamedov),Bosh prokuratura(N. Yoʻldoshev,S. Samadov),IIV Akademiyasi(R. Xatamov)Idoraviy normativ hujjat2025-yil may16.Raqamli texnologiyalar sohasidagi jinoyatlarga qarshi kurashish boʻyicha yetakchi xorijiy mamlakatlarning (Rossiya Federatsiyasi, Belarus, Xitoy, Koreya va Turkiya Respublikasi) ixtisoslashgan va turdosh taʼlim hamda ilmiy-tadqiqot tashkilotlari bilan hamkorlikni yoʻlga qoʻyish boʻyicha memorandum va kelishuvlarni imzolash.Bunda zamonaviy yondashuv va metodologiya yuzasidan tajriba almashish, oʻquv jarayoniga tatbiq etish, xorijiy taʼlim va ilmiy-tadqiqot tashkilotlariga professor-oʻqituvchilarni pedagogik stajirovkaga yuborishni nazarda tutish.Tashkiliy chora-tadbirlar2025/2026 oʻquv yili davomidaIchki ishlar vazirligi(P. Bobojonov),Bosh prokuratura(N. Yoʻldoshev),Tashqi ishlar vazirligi(B. Saidov)17.Raqamli texnologiyalar sohasidagi jinoyatlarga qarshi kurashish faoliyatini ilmiy va uslubiy jihatdan tadqiq etishga yoʻnaltirilgan xalqaro va davlat grantlarida IIV Akademiyasi va Malaka oshirish institutining ishtirokini tashkil etish. Tashkiliy chora-tadbirlar2025/2026 oʻquv yilidan boshlabIchki ishlar vazirligi(P. Bobojonov,D. Nazarmuxamedov),Oliy taʼlim, fan va innovatsiyalar vazirligi(K. Sharipov)18.IIV Akademiyasi hamda Huquqni muhofaza qilish akademiyasida huquqni muhofaza qilish organlari, yetakchi milliy va xorijiy taʼlim muassasalari mutaxassislari hamda professor-oʻqituvchilarini jalb etgan holda raqamli texnologiyalar sohasidagi jinoyatlarga qarshi kurashishni rivojlantirish istiqbollariga bagʻishlangan ilmiy-amaliy tadbirlarni (konferensiya, seminar-trening, mahorat darslari) tizimli oʻtkazishni yoʻlga qoʻyish.Tashkiliy chora-tadbirlar2025/2026 oʻquv yilidan boshlabIchki ishlar vazirligi(D. Nazarmuxamedov),Bosh prokuratura(S. Samadov),IIV Akademiyasi(R. Xatamov),tegishli vazirlik va idoralar19.“Kiberxavfsizlikni huquqiy taʼminlash” ilmiy ixtisosligini joriy etish boʻyicha takliflarni ishlab chiqish va belgilangan tartibda kiritish.Tashkiliy chora-tadbirlar2025-yil aprelIchki ishlar vazirligi(P. Bobojonov),Bosh prokuratura(N. Yoʻldoshev),Oliy taʼlim, fan va innovatsiyalar vazirligi(K. Sharipov)20.Davlat sud-ekspertiza muassasalarida raqamli kriminalistika sohasida tadqiqotlar olib boruvchi mutaxassislarning yetakchi xalqaro ekspertlarni jalb etgan holda muntazam ravishda malakasini oshirish tizimi va sertifikatlangan mutaxassislarning yagona elektron reyestrini yuritish tartibini joriy etish.Vazirlar Mahkamasi qarori loyihasi2025-yil mayIchki ishlar vazirligi(P. Bobojonov),Bosh prokuratura(N. Yoʻldoshev),Adliya vazirligi(A. Tashkulov)21.Raqamli texnologiyalar vositasida sodir etiladigan jinoyatlarga qarshi kurashish hamda mazkur turdagi huquqbuzarliklarning jabrlanuvchisiga aylanishning barvaqt oldini olish boʻyicha aholining huquqiy ongini oshirishga qaratilgan maqsadli targʻibot-tashviqot choralarini tizimli ravishda amalga oshirish.Tashkiliy chora-tadbirlar2025/2026 oʻquv yilidan boshlabIchki ishlar vazirligi(D. Nazarmuxamedov),Bosh prokuratura(S. Samadov),IIV Akademiyasi(R. Xatamov)22.IIV Akademiyasida “Raqamli texnologiyalar sohasida jinoyatlarga qarshi kurashish faoliyati” bakalavriat taʼlim yoʻnalishi hamda Huquqni muhofaza qilish akademiyasida “Kiberxavfsizlikni huquqiy taʼminlash” magistratura mutaxassisligi boʻyicha oʻquv jarayoniga koʻmaklashish maqsadida Toshkent shahridagi Inxa universiteti hamda Raqamli texnologiyalar va sunʼiy intellektni rivojlantirish ilmiy-tadqiqot institutini jalb etish choralarini koʻrish.Tashkiliy chora-tadbirlar2025/2026 oʻquv yili davomidaIchki ishlar vazirligi(D. Nazarmuxamedov),Bosh prokuratura(S. Samadov),IIV Akademiyasi(R. Xatamov),Raqamli texnologiyalar vazirligi(Sh. Shermatov) a) 1-bandning oltinchi xatboshisi “oʻqish muddati bir yilni” soʻzlaridan keyin “(“ilmiy-pedagogik faoliyat” mutaxassisligi uchun — ikki yilni)” soʻzlari bilan toʻldirilsin; b) 1-ilova quyidagi tahrirda bayon etilsin: T/rTaʼlim yoʻnalishlari(mutaxassisliklari) Beriladigan malakaTaʼlim shakliTaʼlim muddatiI. Bakalavriat*1.Yurisprudensiya (faoliyat turi boʻyicha):“Tezkor-qidiruv faoliyati”;“Huquqbuzarliklar profilaktikasi va probatsiya faoliyati”;“Ekspert-kriminalistika faoliyati”;“Jazoni ijro etish faoliyati”;“Tashkiliy-shtab faoliyati”;“Xizmat faoliyatini tarbiyaviy-psixologik taʼminlash”yuristkunduzgi3 yil2.Yurisprudensiya (faoliyat turi boʻyicha): “Raqamli texnologiyalar sohasida jinoyatlarga qarshi kurashish faoliyati”yuristkunduzgi4 yil3.Yurisprudensiya (faoliyat turi boʻyicha):“Huquqbuzarliklarning oldini olish va fosh etish faoliyati”yuristsirtqi4 yil / 3 yil**II. Magistratura4.Tashkiliy-taktik boshqaruvII darajali magistr-yuristkunduzgi1 yil5.Tashkiliy-strategik boshqaruvI darajali magistr-yuristkunduzgi1 yil6.Ilmiy-pedagogik faoliyatmagistr-yuristkunduzgi2 yil